Priedas Nr. 1

**ALYTAUS RAJONO SAVIVALDYBĖS DAUGŲ VLADO MIRONO GIMNAZIJOS MOKINIŲ APŽIŪROS DĖL ASMENS HIGIENOS TVARKOS APRAŠAS**

**I SKYRIUS**

**BENDROSIOS NUOSTATOS**

1. Mokinių apžiūros dėl asmens higienos tvarkos aprašas (toliau – Aprašas) reglamentuoja asmens higienos ir užkrečiamųjų ligų profilaktinių priemonių vykdymą Alytaus rajono Daugų Vlado Mirono gimnazijoje (toliau – Mokykla).

2. Asmens higienos ir užkrečiamųjų ligų profilaktines priemones vykdo Mokykla ir Alytaus rajono savivaldybės visuomenės sveikatos biuras (toliau – Biuras) bendradarbiavimo principu.

3. Mokykla atsakinga už reikalingų sąlygų sudarymą, t. y. patalpos, kurioje bus vykdoma apžiūra dėl asmens higienos, parūpinimą, pedagogų informavimą. Biuras atsakingas už savalaikį patikros vykdymą.

4. Mokinių apžiūra dėl asmens higienos Mokykloje organizuojama vadovaujantis teisės aktais: Lietuvos Respublikos švietimo įstatymo Nr. I-1489 22 ir 67 straipsniais, Lietuvos Respublikos visuomenės sveikatos priežiūros įstatymu, 2002 m. gegužės 16 d. Nr. IX-886, Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro įsakymo „Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2005 m. gruodžio 30 d. įsakymo Nr. V-1035/ĮSAK-2680 „Dėl Sveikatos priežiūros mokykloje tvarkos aprašo patvirtinimo“ pakeitimu 2016 m. liepos 21 d. Nr. V-966/V-672, Visuomenės sveikatos priežiūros specialisto pareigybės aprašymu ir šiuo Aprašu.

1. Visuomenės sveikatos priežiūros specialisto, vykdančio mokinių apžiūrą dėl asmens higienos Švietimo įstaigoje, kvalifikacinius reikalavimus reglamentuoja Lietuvos Respublikos sveikatos apsaugos ministro įsakymai ir kiti teisės aktai.

6. **Šiame Apraše vartojamos sąvokos:**

6.1. **Asmens higiena** – atskira higienos dalis, kuri tiria kūno, drabužių, avalynės priežiūrą, buitines bei aplinkos sąlygas ir nustato normas bei taisykles, atitinkančias asmens amžiaus anatomines-fiziologines savybes, padedančias išsaugoti sveikatą ir sudaryti higieninio elgesio įpročius.

6.2. **Pedikuliozė (utėlėtumas)** – tai užsikrėtimas utėlėmis. Pedikuliozės sukėlėjai: galvinė utėlė, parazituojanti žmogaus galvos plaukuose, drabužinė utėlė, prazituojanti žmogaus drabužiuose. Visų rūšių utėlės maitinasi žmogaus krauju, sudeda kiaušinius (glindas), kuriuos priklijuoja prie plauko arti odos. Utėlės nešokinėja, bet greitai šliaužioja.

6.3. **Niežai –** odos liga, kurią sukelia smulkios niežinės erkės. Užsikrečia žmogus nuo žmogaus glaudaus kontakto metu bei naudodamasis sergančiojo asmeninėmis kūno priežiūros priemonėmis. Ligai būdingas intensyvus niežėjimas.

**II SKYRIUS**

**MOKINIŲ APŽIŪROS DĖL ASMENS HIGIENOS EIGA**

7. Apžiūra dėl asmens higienos atliekama, turint išankstinį tėvų sutikimą, leidžiantį atlikti vaiko apžiūrą dėl jo asmens higienos, pedikuliozės ir niežų, kuris yra įrašytas į mokymo sutartis su tėvais arba esant invididualiam tėvų (globėjų) sutikimu pagal šio Aprašo priedą Nr. 1.

8. Patikrinimas dėl užsikrėtimo utėlėmis atliekamas po kiekvienų moksleivių atostogų (rudens, žiemos ir pavasario) arba įtarus epidemiologines reikmes, patikrinimas dėl niežų atliekamas įtarus epidemiologines reikmes. Patikrinimą atlieka visuomenės sveikatos priežiūros specialistas, dirbantis ugdymo įstaigoje.

9. Apžiūrą dėl moksleivio asmens higienos (panagių, rankų, drabužių, avalynės), išskyrus užkrečiamųjų ligų, tokių kaip pedikuliozė ir niežai, gali vykdyti klasės auklėtojas vienas/arba kartu su visuomenės sveikatos specialistu.

10. Prieš kiekvieną patikrinimą mokiniai informuojami apie tai, kaip bus atliekama patikra.

11. Patikrinimas atliekamas atskiroje patalpoje, individualiai apžiūrint kiekvieną moksleivį. Patalpoje turi būti muilo ir vandens. Atliekantis patikrinimą sveikatos priežiūros specialistas turi elgtis korektiškai ir vadovautis rekomendacijomis

12. Nustačius užsikrėtimo utelėmis atvejį (radus glindų ar utėlių) ar įtarus niežus, visuomenės sveikatos priežiūros specialistas telefonu informuoja tėvus (globėjus) ir žodžiu informuoja ugdymo įstaigos administraciją.

1. Pokalbis su mokiniu ir jo tėvais turi būti konfidencialus, siekiant apsaugoti moksleivį nuo viešo izoliavimo, pažeminimo ir kitų neigiamų pasekmių. Tėvams (globėjams) suteikiama visa reikiama informacija apie uteles ir jų šalinimo būdus ar apie niežus.
2. Mokinys, kurio galvos plaukuose rasta utėlių, neturi būti tuoj pat atskiriamas nuo kitų mokinių, jis gali likti mokykloje iki dienos pabaigos.
3. Informuojama Švietimo įstaigos administracija ir bendruomenė, apie tai kad ugdymo įstaigoje nustatytas užkrečiamosios ligos atvejis (konkrečiai nenurodant vaiko vardo, pavardės).
4. Tėvams rekomenduojama patikrinti savo vaikų galvas dėl galimo užsikrėtimo, išdalijama reikiama informacinė medžiaga, kurią parengia ir pateikia Alytaus rajono visuomenės sveikatos biuras.
5. Po ligos, nustačius pedikuliozę ar niežus, vaikas gali būti priimtas į Mokyklą tik tėvams (globėjams) pateikus gydytojo pažymą (F 094/a), patvirtinančią, kad moksleivis sveikas.
6. Neigiamai įvertinus moksleivio asmens higieną, t. y. pastebėjus nešvarias ausis, panagės, rankas, drabužius ar pajutus nemalonų kvapą, klasės auklėtojas ir/arba visuomenės sveikatos specialistas vykdo individualų pokalbį su moksleiviu, arba esant būtinybei informuoja apie netinkamą moksleivio higieną, jo tėvus (globėjus) talefonu.

**III SKYRIUS**

**BAIGIAMOSIOS NUOSTATOS**

1. Aprašo vykdymą pagal savo kompetenciją kontroliuoja Mokyklos direktorius ar jo įgaliotas asmuo.
2. Klasės auklėtojas, vadovaudamasis šiame Apraše numatyta tvarka, pastebėjęs epidemiologines reikmes, vykdo moksleivių apžiūrą dėl asmens higienos individualiai ir/arba kartu su sveikatos priežiūros specialistu jo darbo mokykloje metu.
3. Sveikatos specialisto funkcijų įgyvendinimą pagal savo kompetenciją kontroliuoja Biuro direktorius ar jo įgaliotas asmuo.
4. Mokyklos vadovas turi užtikrinti galimybę visuomenės sveikatos priežiūros specialistui atlikti patikrinimą sutartu laiku, sudarant sąlygas tikrinimą vykdyti konfidencialiai, t. y. atskiroje patalpoje.
5. Mokyklos vadovas supažindina su šiuo Aprašu visus pedagogus.

**Aprašo priedas Nr. 1**



**ALYTAUS R. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Mokinio vardas, pavardė**----------------------------------------------------------------------

**Tėvo, mamos (globėjų) vardas, pavardė**----------------------------------------------------

**Aš sutinku/ nesutinku** *(pabraukti),* **kad mano vaikas būtų reguliariai apžiūrimas dėl asmens higienos.**

Parašas----------------------------- Data---------------------

**Sutikimas galioja vienerius metus**